Gesteelde diere, motors op beslag gelê tydens grensoperasies | Maroela Media
Die polisie in KwaZulu-Natal het tydens oorgrensoperasies op gesteelde diere en voertuie beslag gelê.
'n Multidissiplinêre span van wetstoepassingsbeamptes het van 6 tot 8 Augustus 'n oorgrensoperasie op die grens tussen Suid-Afrika en Lesotho uitgevoer, het lt.kol. Thulani Zwane, polisiewoordvoerder, gesê.
Daar is onder meer padblokkades en stop-en-deursoek‑optrede gehou, asook besoeke aan veekrale, slaghuise en slagpale gebring. Eienaars van lewende hawe het ook deel uitgemaak van die operasie om hul gesteelde voorraad te identifiseer.
Tydens die operasie is op 117 gesteelde beeste, 107 gesteelde bokke, vier skape en sewe perde beslag gelê. Dwelms soos whoonga, tik en dagga, en gevaarlike wapens is ook tydens die operasie op beslag gelê. 'n Totaal van 25 verdagtes is op verskeie aanklagte in hegtenis geneem.
Intussen is grensoperasies ook in Emanguzi, in die noorde van KwaZulu-Natal, gehou waar gesteelde en gekaapte voertuie oor die grens na Mosambiek geneem word.
Daar is tussen 1 Junie en 4 Augustus op 20 gesteelde voertuie beslag gelê. Volgens Zwane is die voertuie in verskeie dele van die land gekaap of gesteel.
"Agt verdagtes is tydens die operasies in hegtenis geneem en het reeds in die Emanguzi-landdroshof verskyn op aanklagte van die besit van vermoedelik gesteelde voertuie."
Volgens Zwane is op vragmotors, bakkies en motors beslag gelê. "Van die voertuie is in digte bosse gevind waar dit weggesteek was, terwyl ander op beslag gelê is voor die grens daarmee oorgesteek kon word."
Zwane het gesê die meeste van die voertuie se enjin- en onderstelnommers is verwyder en dat dit daarom moeilik is om die voertuie aan misdaadvoorvalle oor die land heen te verbind.
KwaZulu-Natal Lesotho Mosambiek
14-jarige vas ná moord op vrou
Ja nee kyk in die anc land gaan dit lekker sal nooit op hou nie
Ons land het nog altyd diefstal en smokkerlary beleef, maar dit is asof Suid-Afrika vanaf 1996 GEKRIMININALISEER is. Daar le vir almal in SA nog erger tye voor. Bring die statistiek vanag 1996 tot 2019 op alle terreine van die samelewing en publiseer dit vir almal om dit te sien. Behoort 'n interesante prentjie en gesprek te wees.
Driekwart van die sg pre -1994 'strugglers' was misdadigers wat voortvlugtig was vir die gereg eerder as 'vryheidsvegters' vir 'n edel saak.
Daardie misdadigers is na 1994 in beheer geplaas van 'n goed ontwikkelde land en het 'n 'blanko tjek' gekry om hul (misdaad) professie voort te sit!
Die totale stroping van die staatsbates wat gevolg het … moes verwag word!
Soos die DA onlangs gesê het … 'n rampokker staat'!
As ek die nuwe vlag sien wapper het dit 'n simbool geword van iets anders as wat hulle gese het dit moet wees. Dis hartseer verby. Statestiek tans, ontketen 'n ander uitleg wat die betekenis van die hierdie logo van Suid-Afrika aanbetref.
Bravo = hoekom net een keer in 'n Dekade indien die Polisie bewus is daarvan of is dit nou weer Politieke en Diplomatieke strooi wat in die pad staan